text: Fýra føroyingar kunnu vinna meistaraheiti í kvøld
text: #000001
text: Elias Ellefsen á Skipagøtu og Óli Mittún longst til vinstru, her saman við systkinabarnið/beiggja eftir sigurin á Rumenia, kunnu gerast svenskir meistarar við sigri í kvøld (Mynd: Sverri Egholm)
text: #000003
text: Talan er um eitt spennandi hondbóltskvøld við føroyskum brillum. Tað er møguligt, at vit fáa tveir íslendskar meistarar og tveir svenskar meistarar.Finalurøðin millum Kristianstad og IK Sävehof í Svøríki hevur havt nógv drama. Sävehof vann fyrstu finaluna, sum var í Skåne, rímiliga greitt. Síðani vann Kristianstad tvær finalur eftir longda leiktíð, har Elias á Skipagøtu noyddist av vølli við skaða í høvdinum í tí fyrru av hesum - tá gjørdist Óli Mittún dagsins leikari - og harvið ikki spældu í triðju finaluni. Leygarkvøldið var Elias aftur, og Sävehof javnaði til 2-2. Harvið varð syrgt fyri einari fimtu og avgerandi finalu í Kristianstad í kvøld klokkan 18.10.Les eisini: Nú stendur á jøvnumElias og Óli skulu aftur spæla um eitt svenskt meistaraheitiTalan er um síðsta dystin hjá Elias Ellefsen á Skipagøtu í svenskum hondbólti. Hann vann svensku greipuna í sínum fyrsta ári í Svøríki og hevur verið ein profilur allatíðina. Hoyvíkingurin hevur verið skaddur størsta partin av hesum kappingarárinum, men "hondbóltsins Messi", sum onkur svenskur miðil skýrir hann, nú seta eitt perfekt punktum, áðrenn leiðin gongur til Kiel. Elias og 17-ára gamla systkinabarnið, Óli Mittún, fáa helst lyklaleiklut í álopspartinum í kvøld. Kvinnurnar hjá Sävehof tryggjaðu sær svenska meistaraheitið í gjár - nú skulu menninir royna at fáa tað í hús á útivølli.Elias Ellefsen á Skipagøtu hevur spælt trý kappingarár við Sävehof í Svøríki ÍBV megnaði, eins og Kristianstad í Svøríki, ikki at avgera íslendska meistaraheitið, tá møguleiki var fyri tí fríggjakvøldið. Dánjal Ragnarsson, Janus Dam Djurhuus og hinir høvdu vunnið tvær tær fyrstu finalurnar men taptu heldur óvæntað við seks málum, tá Haukar vitjaði úti í Heimaey. Í kvøld er tað ÍBV, sum er gestur. Við havnarmanninum og hoyvíkinginum á liðnum kann liðið av Vestmannaoyggjunum avgerða alt við sigri á Hafnarfjørðinum. Eins og í Svøríki, í Føroyum og nógva aðrastaðni, skulu tríggir sigrar til í finalurøðini í Íslandi.Dánjal, sum er uppvaksin í Neistanum, og Janus, ið er fyrstaval á vinstra vongi á U21-landsliðnum, kunnu harvið møguliga fegnast um íslendskt meistaraheiti í kvøld. Fyrsta bríksl er klokkan 20. Um tað ikki eydnast hjá ÍBV í kvøld, skal alt avgerast á Vestmannaoyggjunum hóskvøldið.Bakspælararin og vongurin úr Føroyum: Dánjal Ragnarsson og Janus Dam Djurhuus í ÍBV-búnanum (Mynd: ÍBV)Janus (nr. 26) og Dánjal (nr. 17) í triðju finaluni Fimta og avgerandi finalan um svenska meistaraheitið hjá monnumKristianstad Arena, 29.0518.10: IFK Kristianstad (2) - IK Sävehof (2)Føroyingar: Elias Ellefsen á Skipagøtu og Óli Mittún (IK Sävehof)Fjórða og møguliga avgerandi finalan um íslendska meistaraheitið hjá monnumÁsvellir (Hafnarfjørðurin), 29.0520.00: Haukar (1) - ÍBV (2)Føroyingar: Dánjal Ragnarsson og Janus Dam Djurhuus (ÍBV)Portalurin verður á staðnum í Svøríki og fylgir eisini gongdini í Íslandi
text: #000004
text: U21-landsliðið so at siga óbroytt
  13 nýggir venjarar fingið prógv
text: #000006
text: U21-landsliðið so at siga óbroytt
text: #000007
text: 13 nýggir venjarar fingið prógv
text: #000008